Na temelju članka 55.st.1. Zakona o udrugama („Narodne novine“ broj 74/14) Skupština Hrvatskog arheološkog društva, na sjednici održanoj u \_\_\_\_\_\_\_, \_\_\_\_\_\_ 2015., prihvatila je predložene izmjene i donijela

STATUT HRVATSKOG ARHEOLOŠKOG DRUŠTVA

IZVORIŠNE ODREDBE

Hrvatski arheolozi i ljubitelji starine objedinjuju svoj rad u strukovnim društvima od posljednje četvrtine 19. stoljeća. Najstarije udruženje, *Hrvatsko arkeologičko družtvo*, utemeljeno je u Zagrebu godine 1878., trudom don Šime Ljubića. Fra Lujo Marun je u Kninu 1887. utemeljio *Kninsko starinarsko društvo* (od 1893. *Hrvatsko starinarsko društvo*). Don Frane Bulić utemeljio je 1894. u Splitu *Hrvatsko društvo za istraživanje domaće povijesti u Spljetu - Bihać*. U krilu tih društava koja su nastala, započela s radom, i razvijala se u različitim državnim i političkim sustavima, položeni su temelji svim granama hrvatske modeme arheologije.

Današnje Hrvatsko arheološko društvo imenom je izravni nastavljač *Hrvatskoga arkeologičkoga družtva*, a područjima i ciljevima rada nastavlja djelovanje sva tri ishodišna društva.

TEMELJNE ODREDBE

*Članak 1.*

Ovim Statutom uređuju se temeljne odredbe o Hrvatskom arheološkom društvu (u daljnjem tekstu: Društvo), nazivu i sjedištu, području na kojem djeluje, zastupanju, ciljevima kao i djelatnostima kojima se ti ciljevi ostvaruju, financiranju Društva, javnost rada, članstvu i članarini, pravima i obvezama članova, tijelima Društva, njihovom sastavu, ovlastima, načinu odlučivanja, uvjetima i načinu izbora i opoziva, trajanju mandata te osnovne odredbe o stegovnoj odgovornosti, imovini i načinu stjecanja imovine, te odredbe o prestanku Društva kao i postupku s imovinom u slučaju prestanka rada Društva.

*Članak 2.*

Društvo je dobrovoljna, nevladina, neprofitna, stručna, znanstvena i kulturna arheološka udruga.

*Članak 3.*

Društvo su utemeljili hrvatski arheolozi radi probitaka arheološke baštine, struke i znanosti u Republici Hrvatskoj, a bez namjere stjecanja dobiti ili drugih gospodarskih procjenjivih koristi.

Članak 4.

Društvo djeluje na teritoriju Republike Hrvatske, na stručnom, znanstvenom i kulturnom području.

Djelovanje Društva temelji se na načelu neovisnosti, načelu neprofitnosti, načelu javnosti te na načelu demokratskog ustroja.

*Članak 5.*

Društva obavlja svoju djelatnost, posluje i sudjeluje u pravnom prometu pod nazivom: Hrvatsko arheološko društvo. Sjedište Društva je u Zagrebu, Tomašićeva 6.

Društvo je pravna osoba upisana u registar udruga pri nadležnom Uredu sukladno odredbama Zakona o udrugama.

*Članak 6.*

Skupština Društva odlučuje o promjeni naziva i sjedišta Društva.

Članak 7.

Društvo ima pečat. Pečat Društva je okrugao. Na obodu u vanjskom krugu nosi natpis: HRVATSKO ARHEOLOŠKO DRUŠTVO \* ZAGREB \*. Na obodu u unutarnjem krugu nosi natpis: SOCIETAS ARCHAEOLOGICA CROATI-CA \* MDCCCLXXVIII \*. U središtu pečata je znak Društva, crtež kamenog ulomka s natpisom kneza Trpimira.

*Članak 8.*

Društvo zastupa predsjednik Društva. U slučaju odsutnosti predsjednika Društva zamjenjuje ga po njegovom ovlaštenju dopredsjednici Društva i tajnik Društva.

CILJEVI I DJELATNOSTI DRUŠTVA

*Članak 9.*

Ciljevi Društva su:

- napredak hrvatske arheološke struke i znanosti;

- napredak u poznavanju, zaštiti i vrednovanju hrvatske arheološke baštine;

- primjeren udio arheološke baštine i arheologa u kulturnom i znanstvenom životu Republike Hrvatske;

- razvitak općega poštovanja i ljubavi prema arheološkoj baštini kao prema svjedočanstvu kulturne posebnosti i europskoga zajedništva.

Članak 10.

Djelatnosti kojima se ostvaruju ciljevi iz članka 9. su:

- prijenos dostupnih odgovarajućih stručnih, znanstvenih i kulturnih informacija između hrvatskih arheologa, te između Hrvatske i inozemstva i obratno;

- znanstveni i stručni skupovi, savjetovanja, okrugli stolovi i predavanja, te popularna predavanja;

- nakladništvo;

- pomoć stručnom i znanstvenom napredovanju članova;

- zastupanje arheološke struke i znanosti kod nadležnih ministarstava i drugih tijela Republike Hrvatske;

- pomoć u zaštiti arheološke baštine i posredništvo između struke i službenih ustanova u svezi sa zaštitom arheološke baštine;

- pomoć i poticaji za izložbe, nakladništvo, praktični tečajevi i priredbe koje će unaprijediti opće poznavanje hrvatske arheološke baštine i popularizirati je.

ČLANSTVO I ČLANARINA

*Članak 11.*

Članovima Društva mogu postati arheolozi, stručnjaci srodnih struka i ljubitelji starine iz zemlje i inozemstva.

Članstvo može biti radno i začasno.

Kategorije radnog članstva su redoviti član, član pripravnik i pridruženi član.

Kategorije začasnog članstva su počasni član i dobrotvor Hrvatskog arheološkog društva.

Društvo vodi popis svih članova Društva u elektroničkom obliku, koji je dostupan na uvid svim članovima i nadležnim tijelima, na njihov zahtjev. Popis članova sadrži podatke o osobnom imenu, osobnom identifikacijskom broju, datumu rođenja, datumu pristupanja Društvu, kategorijama članstva te datumu prestanka članstva u Društvu .

*Članak 12.*

Radni članovi obvezatni su plaćati godišnju članarinu. Plaćanju članarine oslobođeni su začasni članovi.

Iznos godišnje članarine utvrđuje Skupština Društva na prijedlog Središnjeg odbor Društva.

PRAVA I OBVEZE ČLANOVA DRUŠTVA

Članak 13.

Pravo je svih članova birati i biti biran u upravna tijela Društva, te sudjelovati u svim djelatnostima Društva, na svim područjima njegova rada, a radi ostvarivanja ciljeva Društva.

*Članak 14.*

Dužnost je svih članova svugdje i u svakoj prigodi djelovati na probitku arheološke baštine, poštivati Statut i druge akte Društva, štititi njegov ugled, te redovito plaćati članarinu.

PRESTANAK ČLANSTVA

*Članak 15.*

Članstvo prestaje:

- brisanjem iz članstva;

- isključenjem;

- istupanjem po vlastitoj izjavi;

- odlukom Suda časti, po posebnom stegovnom postupku.

Članak 16.

Članstvo u Društvu prestaje brisanjem iz članstva, ako član ne plaća članarinu.

Tajnik društva pisanom opomenom upozoriti će člana društva o obvezi podmirenje zaostale članarine za tekuću godinu te mu odrediti rok od 8 dana od dana primitka opomene za uplatu članarine. U slučaju nepodmirenja članarine u zadanom roku pokreće se postupak brisanja člana iz Društva.

*Odluku o brisanju člana donosi Skupština većinom glasova.*

*Članak 17.*

Član Društva može se isključiti iz članstva ako postupa protivno ciljevima i interesima Društva, ako se ne pridržava odluka i akata Društva, te ako svojim postupcima i ponašanjem narušava ugled Društva.

Odluku o tome donosi Središnji odbor na prijedlog predsjednika Društva, odnosno na prijedlog deset članova Društva.

Protiv odluke Središnjeg odbora o prestanku članstva može se u roku od 15 dana od dana dostave odluke podnijeti prigovor Skupštini Društva, a do odluke Skupštine članstvo se takvim članovima zamrzava.

Odluka Skupštine nakon podnošenja prigovora je konačna.

*Članak 18.*

Članstvo prestaje i istupanjem po vlastitoj izjavi, temeljem koje se član briše iz popisa članova.

*Članak 19.*

Članstvo prestaje i odlukom Suda časti, u skladu sa Statutom i posebnim aktom o stegovnoj odgovornosti.

Protiv odluke Suda časti o prestanku članstva može se u roku od 15 dana podnijeti prigovor Skupštini Društva, a do odluke Skupštine članstvo se takvim članovima zamrzava.

Odluka Skupštine nakon podnošenja prigovora je konačna.

*Članak 20.*

Prestanak članstva u Društvu povlači sa sobom i opoziv tog člana ukoliko je izabran na određenu funkciju u Društvu.

UPRAVNA TIJELA DRUŠTVA

*Članak 21.*

Upravna tijela Društva su Skupština Društva, Središnji odbor, Sud časti i Nakladničko vijeće.

*Članak 22.*

Rad upravnih tijela Društva je javan.

Javnost rada ostvaruje se redovitim obavješćivanjem članova Društva i šire javnosti o radu Društva.

Javnost rada može se isključiti.

Odluku o isključenju javnosti rada donosi upravno tijelo Društva za pitanja iz svoje ovlasti.

SKUPŠTINA

*Članak 23.*

Najviše upravno tijelo Društva je Skupština koju tvore neposredno svi radni i začasni članovi Društva.

*Članak 24.*

Za pravovaljan rad Skupštine Društva potrebna je nazočnost deset posto članova koji tvore Skupštinu Društva, osim u slučaju iz članka 25. podstavka 1., 6., 9. i 10. kada je potrebna prisutnost najmanje polovice od broja članova Društava da sudjeluju u odlučivanju.

*Članak 25.*

Skupština ima sljedeće ovlasti:

* donosi Statut i njegove izmjene i dopune te druge akte Društva;
* donosi odluku o izboru predsjednika Društva i dva dopredsjednika ;
* donosi odluku o izboru tajnika i voditelja nakladničkog vijeća ~~rizničara Društva~~ na prijedlog Središnjeg odbora;
* donosi odluku o izboru i~~menuje~~ i opozivu ~~razrješava~~ članova Središnjeg odbora, Nakladničkog vijeća i Suda časti;
* utvrđuje poslovnu politiku Društva;
* odlučuje o promjeni ciljeva i djelatnosti Društva;
* usvaja plan rada i financijski plan za sljedeću kalendarsku godinu i izvješće o radu za prethodnu kalendarsku godinu;
* usvaja godišnje financijsko izvješće;
* odlučuje o organizacijskim i statusnim promjenama Društva;
* odlučuje o prestanku Društva;
* odlučuje o visini godišnje članarine;
* donošenje konačne odluke o isključenju u slučaju prigovora člana društva na odluku o isključenju sukladno čl.17. i 19. Statuta;
* u slučaju prestanka rada Društva donošenje odluke o predaji imovine, nakon namirenja vjerovnika i troškova likvidacijskog, sudskog i drugog postupka, sljedećim muzejima: Arheološkog muzeja u Zagrebu, Arheološkog muzeja u Splitu i Muzeja hrvatskih arheoloških spomenika u Splitu;
* ~~donosi sve odluke u svezi s radom Društva koje nisu u nadležnosti drugih tijela.~~

*– te odlučuje i o drugim pitanjima za koja statutom nije utvrđena nadležnost drugih tijela Društva.*

*Članak 26.*

Predsjednika Društva, dva dopredsjednika, tajnika i voditelja nakladničkog vijeća bira Skupština Društva najviše na vrijeme od četiri godine s time da ih se može ponovno izabrati. ~~imenovati~~. Nije li u odluci o izboru i~~menovanju~~ što drugo rečeno, mandat počinje s danom donošenja odluke o izboru ~~imenovanju~~ bez obzira na upis u registar udruga.

*Članak 27.*

Sjednicu Skupštine saziva predsjednik Društva, najmanje jedan put godišnje i na njoj se razmatraju godišnja izvješća o radu upravnih tijela, kao i plan i program rada i financijski proračun te sva ostala pitanja sukladno čl.25. Statuta.

Skupština se obvezatno saziva i na prijedlog Središnjeg odbora, kao i po pismenom prijedlogu deset posto članova koji tvore Skupštinu Društva.

*Članak 28.*

Odluke iz svoje ovlasti Skupština donosi javnim glasovanjem, a odluka je pravovaljana, ako se za nju izjasni natpolovičan broj nazočnih članova Društva, osim u slučajevima iz članka 25. podstavka 1., 6., 9. i 10. kada je potrebno da se za pojedinu navedenu odluku izjasni ¾ nazočnih članova uz prisutnost najmanje polovice od broja članova Društva da sudjeluju u odlučivanju.

*Članak 29.*

Radom Skupštine rukovodi predsjednik Društva, a u njegovoj odsutnosti jedan od dva dopredsjednika.

Članak 30.

Skupština bira članove Središnjeg odbora, Suda časti i Nakladničkog vijeća.

Članovi upravnih tijela Društva iz stavka 1. ovog članka biraju se tajnim glasovanjem, a izabran je onaj kandidat koji je dobio natpolovičan broj glasova nazočnih članova.

Članak 31.

Mandat članova upravnih tijela traje četiri godine, a može prestati i prije ukoliko članovi podnesu ostavke. Nije li u odluci o izboru što drugo rečeno, mandat počinje s danom donošenja odluke o izboru.

Članak32**.**

Mandat može prestati i u slučaju opoziva pojedinog člana upravnih tijela Društva, o čemu odluku donosi Skupština Društva, sukladno odredbama Statuta o njihovom izboru.

Do održavanja Skupštine Središnji odbor Društva donosi odluku o suspenziji svih prava i obveza iz mandata člana upravnog tijela Društva do odluke o opozivu, koji je u tom slučaju dužan u najkraćem roku sazvati Skupštinu, koja donosi konačnu odluku o opozivu.

Odluka o opozivu donosi se ukoliko članovi upravnih tijela Društva svojim ponašanjem u javnosti štete ugledu Društva, ili ne pridonose u dovoljnoj mjeri ostvarivanju ciljeva Društva.

Mandat prestaje i u slučaju utvrđene stegovne odgovornosti članova upravnih tijela.

STATUT

*Članak 33.*

Skupština donosi Statut, temeljni akt Društva javnim izjašnjavanjem ¾ nazočnih članova uz prisutnost najmanje polovice od broja članova Društva da sudjeluju u odlučivanju.

Članak 34.

Statut se donosi u skladu sa Zakonom o udrugama i drugim važećim propisima Republike Hrvatske.

*Članak 35.*

Statut obuhvaća temeljne odredbe o Društvu, sukladno odredbi članka 1. ovog Statuta. Posebnim aktom Društva podrobnije se razrađuju odredbe Statuta.

SREDIŠNJI ODBOR

Članak 36.

Središnji odbor je glavno izvršno tijelo Društva, koje broji 11 članova izabranih ~~imenovanih~~ od Skupštine društva.

~~Predsjednika Društva i dva dopredsjednika Društva su ujedno i članovi Središnjeg odbora, odnosno predsjednik Društva je ujedno i predsjednik Središnjeg odbora, dok su dva dopredsjednika Društva ujedno i dopredsjednici Središnjeg odbora, dok se preostalih 9 članova bira iz redova članova Skupštine.~~

Kandidat za člana Središnjeg odbora sukladno čl. 13 Statuta može biti svaki član Društva, kojeg na sjednici Skupštine predlažu članovi Društva ili se predlaže sam član za kandidata Središnjeg odbora.

*Članak 37.*

Središnji odbor:

- priprema nacrt Statuta i drugih akata;

- predlaže dnevni red i priprema sve materijale o kojima Skupština raspravlja;

- predlaže Skupštini društva kandidate za izbor Tajnika i voditelja nakladničkog vijeća

- izvršava odluke Skupštine;

- prima nove članove udruge i predlaže Skupštini kandidate za ~~imenovanje~~ začasne članove

- predlaže Skupštini Društva visinu godišnje članarine;

- donosi sve odluke u svezi s radom Društva koje nisu u nadležnosti drugih tijela.

*Članak 38.*

Središnji odbor imenuje knjižničara Društva između članova Skupštine, pod uvjetom da isti nije izabran za člana upravnih tijela Društva ili tajnika Društva.

*Članak 39.*

Središnji odbor iz reda svojih članova izabire Predsjednika i dva dopredsjednika.

Radom Središnjeg odbora rukovodi predsjednik Središnjeg odbora, a u slučaju njegove odsutnosti jedan od dva dopredsjednika.

Središnji odbor odluke iz svoje ovlasti donosi natpolovičnom većinom nazočnih članova, uz prisutnost polovice njegovih članova.

Nazočnost članova utvrđuje se zapisnički.

NAKLADNIČKO VIJEĆE

Članak 40.

Nakladničko vijeće je izvršno tijelo Društva za nakladničku djelatnost.

Nakladničko vijeće ima 5 članova koje imenuje Skupština, i to po jednog člana za svaku granu arheološke znanosti.

Voditelja nakladničkog vijeća bira između izabranih članova Nakladničkog vijeća Skupština Društva.

Mandat voditelja nakladništva traje četiri godine.

Članak 41.

Odluke iz svoje ovlasti Nakladničko vijeće donosi natpolovičnim izjašnjavanjem svih članova.

SUD ČASTI

*Članak 42.*

Sud časti ima tri člana koje imenuje Skupština.

Članovi Suda časti između sebe biraju predsjednika Suda časti.

Mandat predsjednika Suda časti traje četiri godine.

*Članak 43.*

Odluke iz svoje ovlasti Sud časti donosi natpolovičnim izjašnjavanjem svih članova.

*Članak 44.*

Sud časti utvrđuje stegovnu odgovornost članova, kojoj podliježu svi članovi Društva.

Utvrđivanje stegovne odgovornosti, izricanje stegovnih mjera, kao i način donošenja odluka Suda časti, utvrđuje se u skladu s pravilnikom koji donosi Skupština.

TAJNIK ~~I RIZNIČAR~~

*Članak 45.*

Tajnik Društva vodi i ažurira popis svih članova Društva, te obavlja druge administrativno-tehničke i financijske poslove.

~~Rizničar obavlja poslove vezane za financijsko poslovanje Društva, sukladno zakonskim propisima.~~

PRIHODI I IMOVINA DRUŠTVA

Članak 46.

Potrebe Društva namiruju se od članarine, od kotizacije na skupovima, od prodaje vlastitih izdanja , namjenskih (novčanih) sredstava iz državnog proračuna Republike Hrvatske i proračuna jedinica lokalne i područne (regionalne) samouprave te fondova i/ili inozemnih izvora kao i druga novčana sredstva stečena u skladu s zakonima.

Članak 47.

Imovinu Društvo može koristiti isključivo za ostvarivanje ciljeva i obavljanje djelatnosti određenih Statutom, u skladu sa zakonom o udrugama.

Članak 48.

Imovinu Društva predstavljaju arhiv Društva sa svom dokumentacijom i knjižnicom Društva, novčana sredstva stečena članarinom, dobrovoljnim prilozima i darovima, financijska sredstva za financiranje programa i projekta Društva iz državnog proračuna Republike Hrvatske i proračuna jedinica lokalne i područne (regionalne) samouprave te fondova i/ili inozemnih izvora kao i druga novčana sredstva stečena u skladu s zakonima, njezine pokretne i nepokretne stvari kao i druga imovinska prava.

Članak 49.

Za svoje obveze Društvo odgovara cijelom svojom imovinom u skladu sa Zakonom o udrugama.

PRESTANAK DRUŠTVA

Članak 50.

Razlozi za prestanak djelovanja Društva jesu:

1. odluka Skupštine o prestanku Društva;

2. pripajanje drugoj udruzi, spajanje s drugom udrugom, podjela Društva razdvajanjem;

3. protek dvostruko više vremena od vremena predviđenog za održavanje redovne sjednice skupštine, a ona nije održana;

4. pravomoćna odluka suda o ukidanju Društva;

5. pokretanje stečajnog postupka;

6. na zahtjev člana, ako je broj članova Društva pao ispod broja osnivača potrebnog za osnivanje udruge, a nadležno tijelo Društva u roku od godinu dana od nastupanja te činjenice nije donijelo odluku o prijmu novih članova.

Članak 51.

Društvo prestaje s radom, na temelju pravomoćnog rješenja nadležnog ureda o brisanju udruge iz registra udruge sukladno odredbama članka 48. i 49. Zakona o udrugama, pravomoćnog sudskog rješenja o zaključenju stečajnog postupka, odnosno provedenih statusnih promjena sukladno Zakonu o udrugama.

*Članak 52.*

U slučaju prestanka rada Društva, arhiv Društva sa svom dokumentacijom o radu predaje se Državnom arhivu Hrvatske, a ostala imovina, nakon namirenja vjerovnika i troškova likvidacijskog, sudskog i drugog postupka, predat će se sljedećim muzejima: Arheološkog muzeja u Zagrebu, Arheološkog muzeja u Splitu i Muzeja hrvatskih arheoloških spomenika u Splitu, na osnovi odluke Skupštine.

ZAVRŠNE ODREDBE

Članak 53.

Članovi Društva vrše samostalno unutarnji nadzor rada Društva dok inspekcijski nadzor rada Društva obavlja nadležni ured sukladno Zakonu o udrugama.

Članak 54.

Kada Društvo provodi programe i projekte od interesa za opće dobro financirane iz javnih izvora izvijestiti će davatelja sredstava najmanje jedanput godišnje o svome radu, opsegu, načinu stjecanja i korištenju dodijeljenih sredstava, a putem mrežnih stanica ili na drugi odgovarajući način i širu javnost.

Članak 55.

Društvo vodi poslovne knjige i sastavlja financijska izvješća prema propisima kojima se uređuje način financijskog poslovanja i vođenja računovodstva neprofitnih organizacija.

*Članak 56.*

Statut Hrvatskog arheološkog društva stupa na snagu s danom registracije Društva pri nadležnom uredu sukladno Zakonu o udrugama.